SKUPNI UKREP SVETA 2006/419/SZVP

z dne 12. junija 2006

za podporo pri izvajanju Resolucije Varnostnega sveta Združenih narodov 1540 (2004) ter v okviru izvajanja Strategije EU proti širjenju orožja za množično uničevanje

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 14 Pogodbe,

ob upoštevanju naslednjega:

EU dejavno izvaja to strategijo in ukrepe iz poglavja III Strategije, zlasti s finančnimi sredstvi za podporo posebnih projektov, ki jih izvajajo multilateralne institucije, tako da državam, ki to potrebujejo, zagotavlja tehnično pomoč in strokovno znanje v zvezi z različnimi ukrepi za neširjenje orožja in spodbuja vlogo Varnostnega sveta Združenih narodov (VSZN).

VSZN je 28. aprila 2004 soglasno sprejel Resolucijo 1540 (2004), ki je prvi mednarodni instrument, ki na enoten in celovit način obravnava orožje za množično uničevanje, načine njegovega dobavljanja in z njim povezane materiale. Za vse države uvaja zavezujoče obveznosti, s katerimi skušajo nedržavnim akterjem preprečiti dostop do takega orožja in z orožjem povezanega materiala in jih od tega odvrniti.

Resolucija VSZN 1540 (2004) je države pozvala, naj Odboru Varnostnega sveta, ustanovljenim z Resolucijo VSZN 1540 (2004) (v nadaljevanju „Odbor 1540“), predložijo poročilo o ukrepih, ki so jih sprejele ali jih nameravajo sprejeti za izvajanje Resolucije. Zato je predsedstvo v imenu EU 28. oktobra 2004 predložilo Poročilo Evropske unije o izvajanju Resolucije VSZN 1540 (2004), države članice EU pa so svoja poročila predložile posamezno.

EU je pri tretjih državah napravila demarše, da bi spodbudila predložitev nacionalnih poročil v skladu z Resolucijo VSZN 1540 (2004). Priprava nacionalnih poročil zahteva precejšen trud in tehnično znanje s strani teh držav. Zato lahko tehnična podpora in izmenjava izkušenj, pridobljenih v postopku priprave nacionalnih poročil, ter sprejetje ukrepov za izvajanje Resolucije VSZN 1540 (2004) neposredno prispevajo k boljšemu izpolnjevanju zahteve po poročanju v skladu z Resolucijo in k njenemu dejanskemu izvajanju.

Varnostni svet ZN je 27. aprila 2006 soglasno sprejel Resolucijo 1673 (2006), s katero se je Odboru 1540 podaljšal mandat za obdobje dveh let, in odločil, da mora Odbor s programom dela, ozaveščanjem, podporo in sodelovanjem okrepiti svoja prizadevanja za spodbujanje popolnega izvajanja Resolucije VSZN 1540 (2004). Odbor 1540 je tudi pozval, naj z državami in mednarodnimi, regionalnimi in subregionalnimi organizacijami preuči možnost izmenjave pridobljenih izkušenj in znanja ter ugotovi, kateri razpoložljivi programi bi lahko olajšali izvajanje Resolucije VSZN 1540 (2004).

Poročilo Odbora 1540 je priporočilo, da se razširijo in okrepijo dejavnosti ozaveščanja („outreach“) na regionalni in subregionalni ravni, da bi državam na strukturiran način zagotovili smernice za izvajanje zahtev v skladu z Resolucijo VSZN 1540 (2004); pri tem je treba upoštevati, da mora 62 držav svoje prvo nacionalno poročilo še predložiti, 55 držav od tistih, ki so prvo nacionalno poročilo že oddale, pa mora na zahtevo Odbora 1540 predložiti še dodatne informacije in pojasnila.

Finančni in upravni okvirni sporazum, sklenjen med Evropsko skupnostjo na eni in Združenimi narodi na drugi strani, določa okvir za ZN in Evropsko skupnost za izboljšanje sodelovanja, ki vključuje tudi programsko partnerstvo. Ta okvirni sporazum je treba izvajati v okviru sporazuma o prispevku, kot je določeno v tem skupnem ukrepu.

SPREJEL NASLEDNJI SKUPNI UKREP:

Člen 1

1. V skladu s Strategijo EU proti širjenju orožja za množično uničevanje, ki določa cilj spodbujanja vloge Varnostnega sveta ZN, in zaradi izboljšanja strokovnega znanja pri soočanju z izzivi širjenja orožja EU podpira izvajanje Resolucije VSZN 1540 (2004).

2. Projekti v podporo Resoluciji VSZN 1540 (2004), ki ustrezajo ukrepom iz Strategije EU, imajo naslednje cilje:

Projekti so podrobno opisani v Prilogi.

Člen 2

1. Za izvajanje tega skupnega ukrepa je odgovorno predsedstvo, ob pomoči generalnega sekretarja Sveta/visokega predstavnika za SZVP. Komisija v celoti sodeluje.

2. Komisija nadzira pravilno uporabo finančnega prispevka iz člena 3.

3. Tehnično izvajanje projektov iz člena 1(2) se zaupa Sekretariatu ZN (DDA). To nalogo opravlja pod pristojnostjo predsedstva in pod nadzorom GS/VP. V ta namen GS/VP s Sekretariatom ZN (DDA) sklene potrebne dogovore.

Člen 3

1. Referenčni finančni znesek za izvajanje projektov iz člena 1(2) znaša 195 000 EUR.

2. Upravljanje odhodkov, ki se financirajo iz splošnega proračuna Evropske unije in so določeni v odstavku 1, poteka glede na postopke in pravila Skupnosti, ki veljajo za proračunske zadeve, pod pogojem, da zneski predfinanciranja ne ostanejo last Skupnosti.

3. Za namene izvajanja odhodkov iz odstavka 1 Komisija sklene poseben sporazum o prispevku s Sekretariatom ZN (DDA) v skladu s predpisi in pravili Organizacije. V njem je določeno, da Sekretariat ZN (DDA) zagotovi preglednost prispevka EU glede na njegovo velikost.

Člen 4

Predsedstvo, ob pomoči generalnega sekretarja Sveta/visokega predstavnika Sveta za SZVP, poroča Svetu o izvajanju tega skupnega ukrepa na podlagi rednih poročil, ki jih pripravlja Sekretariat ZN (DDA). Komisija v celoti sodeluje in zagotavlja informacije o finančnih vidikih izvajanja projekta iz člena 1(2).

Člen 5

Ta skupni ukrep začne veljati z dnem sprejetja.

Veljati preneha 12. junija 2008.

Člen 6

Ta skupni ukrep se objavi v Uradnem listu Evropske unije.

PRILOGA

PODPORA EU ZA IZVAJANJE RESOLUCIJE VARNOSTNEGA SVETA ZDRUŽENIH NARODOV 1540 (2004)

1. Opis

Varnostni svet Združenih narodov je 28. aprila 2004 soglasno sprejel Resolucijo 1540 (2004), ki je prvi mednarodni instrument, ki na enoten in celovit način obravnava orožje za množično uničenje, načine njegovega dobavljanja in z njim povezane materiale. Vse države članice EU so ta instrument za neširjenje orožja močno podprle. Z resolucijo se ustanovi Odbor Varnostnega sveta, ki mora na podlagi nacionalnih poročil Varnostnemu svetu poročati o izvajanju Resolucije. V nacionalnih poročilih morajo biti opisani ukrepi, ki so jih države sprejele ali jih nameravajo sprejeti za izvajanje Resolucije.

EU je pri tretjih državah naredila demarše, da bi spodbudila predložitev nacionalnih poročil v skladu z Resolucijo VSZN 1540 (2004). Resolucija VSZN priznava, da bodo nekatere države pri izvajanju njenih določb mogoče potrebovale pomoč. Zato lahko tehnična pomoč in izmenjava izkušenj, pridobljenih v postopku priprave nacionalnih poročil, ter sprejetje ukrepov za izvajanje Resolucije VSZN 1540 (2004) neposredno prispevajo k boljšemu izpolnjevanju zahteve po poročanju v skladu z Resolucijo VSZN 1540 (2004) in k dejanskemu izvajanju Resolucije VSZN 1540 (2004).

Varnostni svet ZN je 27. aprila 2006 soglasno sprejel Resolucijo VSZN 1673 (2006), ki določa, da mora Odbor z ozaveščanjem, podporo in sodelovanjem okrepiti svoja prizadevanja za spodbujanje popolnega izvajanja Resolucije VSZN 1540 (2004). Odbor 1540 je v poročilu iz aprila 2006 sklenil, da bi se morale – zaradi dejstva, da se 62 držav, ki še morajo predložiti svoje prvo nacionalno poročilo, in 55 držav, ki tudi če so to že naredile, morajo prav tako predložiti dodatne informacije in pojasnila, deli na tri geografska območja (Afrika, Karibi in južni Pacifik), in ker vrzeli v nacionalnih poročilih sledijo določenim regionalnim vzorcem – dejavnosti v podporo državam pri izvajanju Resolucije VSZN 1540 (2004) osredotočiti na regije in področja, kjer so bile posebne potrebe ugotovljene.

2. Opis projektov

Projekti v podporo izvajanju Resolucije VSZN 1540 (2004) skušajo obravnavati tri vidike izvajanja – krepitev ozaveščenosti glede zahtev in obveznosti v okviru Resolucije VSZN 1540 (2004), prispevek h krepitvi nacionalnih zmogljivosti pri pripravi nacionalnih poročil o izvajanju Resolucije VSZN 1540 (2004) v treh ciljnih regijah (Afrika, Latinska Amerika in Karibi, Azija–Pacifik) in izmenjava izkušenj, pridobljenih v okviru sprejetja nacionalnih ukrepov, ki so potrebni za izvajanje Resolucije VSZN 1540 (2004).

Projekti morajo upoštevati sklepe in priporočila Poročila Odbora Varnostnega sveta, ustanovljenega v skladu z Resolucijo VSZN 1540 (2004), zlasti glede regionalnih potreb in vrzeli pri izvajanju Resolucije VSZN 1540 (2004), ter – kjer je to potrebno – zahteve nekaterih držav po tehnični pomoči. Predpogoj za podporo EU je uradna izjava, podana pri Odboru Varnostnega sveta, o interesu glede dejavnosti ozaveščanja („outreach activity“) v eni od ciljnih regij.

Projekt za Azijo–Pacifik

Projekt skuša v obliki seminarja izvajati predvsem ukrep ozaveščanja („outreach activity“), kar bo pripomoglo k večji zavesti o obveznostih iz Resolucije VSZN 1540 (2004) in prispevalo h krepitvi nacionalnih zmogljivosti za izvajanje Resolucije VSZN 1540 (2004) v ciljnih državah. Seminar lahko pomaga opredeliti potrebe po podpori, ki se lahko nadalje obravnava v okviru prihodnjih pobud EU na področju tehnične podpore. V državah upravičenkah je poudarek na udeležencih iz kroga oblikovalcev politike. Pri načrtovanju ukrepov ozaveščanja je treba upoštevati regionalne danosti pri izvajanju Resolucije VSZN 1540 (2004) ter spoštovati skupne cilje Skupnega ukrepa.

Kitajska je v Odboru Varnostnega sveta izrazila interes, da bi še v prvi polovici leta 2006 prevzela organizacijo regionalnega seminarja o izvajanju Resolucije VSZN 1540 (2004) s posebnim poudarkom na nadzoru izvoza.

Projekt za Afriko

Projekt skuša v obliki seminarja izvajati predvsem ukrep ozaveščanja („outreach activity“), kar bo pripomoglo k večji zavesti o obveznostih iz Resolucije VSZN 1540 (2004) in prispevalo h krepitvi nacionalnih zmogljivosti za izvajanje Resolucije VSZN 1540 (2004) v ciljnih državah. Seminar lahko pomaga opredeliti potrebe po podpori, ki se lahko nadalje obravnava v okviru prihodnjih pobud EU na področju tehnične podpore. V državah upravičenkah je poudarek na udeležencih iz kroga oblikovalcev politike. Pri načrtovanju ukrepov ozaveščanja je treba upoštevati regionalne danosti pri izvajanju Resolucije VSZN 1540 (2004) ter spoštovati skupne cilje Skupnega ukrepa.

Gana je pozitivno rešila prošnjo Odbora Varnostnega sveta glede organizacije regionalnega seminarja o izvajanju Resolucije VSZN 1540 (2004); seminar ne bo potekal prej kot konec leta 2006.

Projekt za Latinsko Ameriko in Karibe

Projekt skuša v obliki seminarja izvajati predvsem ukrep ozaveščanja („outreach activity“), kar bo pripomoglo k večji zavesti o obveznostih iz Resolucije VSZN 1540 (2004) in prispevalo h krepitvi nacionalnih zmogljivosti za izvajanje Resolucije VSZN 1540 (2004) v ciljnih državah. Seminar lahko pomaga opredeliti potrebe po podpori, ki se lahko nadalje obravnava v okviru prihodnje pobude EU na področju tehnične pomoči. V državah upravičenkah je poudarek na udeležencih iz kroga oblikovalcev politike. Pri načrtovanju ukrepov ozaveščanja je treba upoštevati regionalne danosti pri izvajanju Resolucije VSZN 1540 (2004) ter spoštovati splošne cilje Skupnega ukrepa.

Peru je izrazil pripravljenost, da do konca leta 2006 organizira regionalni seminar o izvajanju Resolucije VSZN 1540 (2004).

Rezultati projekta:

— povečana zavest v ciljnih državah in regijah o njihovih obveznostih, ki izhajajo iz Resolucije VSZN 1540 (2004), in možnostih za tehnično pomoč,

— prispevek h krepitvi nacionalnih upravnih zmogljivosti v ciljnih državah in regijah glede poročanja o izvajanju Resolucije VSZN 1540 (2004),

— poročanje o izvajanju dejavnosti ozaveščanja („outreach activity“), npr. seminarji in priprava dokumenta o oceni potreb po tehnični pomoči.

3. Trajanje

Projekti se bodo predvidoma izvajali 24 mesecev.

4. Upravičenci

Upravičenci seminarja so predvsem države treh ciljnih regij, ki nacionalnih poročil o izvajanju Resolucije VSZN 1540 (2004) še niso predložile. Kot ciljna skupina se obravnavajo tudi države, ki so že izpolnile obveznost po poročanju v okviru Resolucije VSZN 1540 (2004), vendar še niso predložile dodatnih informacij ali pojasnil, kot je to zahteval Odbor Varnostnega sveta.

Predsedstvo na podlagi predlogov subjekta, ki je zadolžen za izvajanje projektov v skladu s členom 2(3) tega skupnega ukrepa, sprejme dokončno odločitev o upravičencih, pri čemer ga preko osebnega predstavnika za neširjenje orožja za množično uničevanje podpira generalni sekretar/visoki predstavnik.

K sodelovanju so prav tako vabljeni morebitni regionalni in neregionalni donatorji tehnične podpore ter zadevne mednarodne, regionalne in subregionalne organizacije.

5. Subjekt, zadolžen za izvajanje projekta

Sekretariatu ZN (Oddelek za razoroževanje) je v okviru političnega usklajevanja z generalnim sekretarjem/visokim predstavnikom preko osebnega predstavnika za neširjenje orožja za množično uničevanje zaupano tehnično izvajanje projektov. Sekretariat ZN (DDA) z državami, ki so določene kot države gostiteljice, podpiše dogovor o podpori s strani države gostiteljice. Država gostiteljica bo sodelovala pri izvajanju projekta. Za nabavo blaga, dela ali storitev je zadolžen Sekretariat ZN (DDA) ali država gostiteljica v okviru tega skupnega ukrepa v skladu z veljavnimi predpisi in postopki ZN, kot so podrobno določeni v sporazumu o prispevku, ki sta ga sklenila Evropska unija in Sekretariat ZN (DDA).

6. Predviden finančni prispevek EU

Projekte sofinancirajo EU in ostali donatorji. EU se mora osredotočiti na izdatke zaradi udeležbe ciljnih držav na seminarjih, stroškov konferenc in stroškov za strokovnjake. Izdatki zadevnih regionalnih in subregionalnih organizacij se lahko prav tako krijejo, če so te neposredno povezane z udeležbo pri ukrepih ali organizacijo teh ukrepov v okviru projektov. Sekretariat ZN (Oddelek za razoroževanje) je odgovoren za celotno usklajevanje prispevkov drugih donatorjev, ki financirajo preostale stroške projektov. Nekateri donatorji lahko prispevke za izvajanje projekta posredujejo neposredno državi gostiteljici. Predvideni skupni stroški prispevka EU za izvajanje projektov v Aziji–Pacifiku, Afriki ter Latinski Ameriki in Karibih je 195 000 EUR. Prenos prispevkov med projekti je dovoljen, če so zadevni prenosi upravičeni s posebnimi zahtevami izbrane regije.

Poleg tega se za nepredvidene stroške upošteva varnostno rezervo v višini približno 3 % upravičenih stroškov (v skupni višini 3 395 EUR).

7. Referenčni finančni znesek za kritje stroškov projektov

Skupni stroški projektov znašajo 195 000 EUR.